“สุชาติ ตันเจริญ” เตรียมเปิดตัวร่วมงานกับ “เพื่อไทย”
“สุชาติ ตันเจริญ” เตรียมเปิดตัวเข้าร่วมกับพรรคเพื่อไทย หลังจากย้ายออกมาจากพลังประชารัฐ เพื่อเตรียมการเลือกตั้งที่จะเกิดขึ้น
“สุชาติ ตันเจริญ” เปิดตัวกับ “เพื่อไทย” เสริมทัพพื้นที่แปดริ้ว
28 มี.ค. 2566

วันที่ 28 มีนาคม ผู้สื่อข่าวรายงานว่า วันพรุ่งนี้ (29 มีนาคม) เวลา 10.30 น. แกนนำ พรรคเพื่อไทย (พท.) นำโดย นพ.ชลน่าน ศรีแก้ว ส.ส.น่านและหัวหน้าพรรค นายประเสริฐ  จันทรรวงทอง ส.ส.นครราชสีมาและเลขาธิการพรรค  นางพวงเพ็ชร ชุนละเอียด ประธานคณะกรรมการประสานงานด้านการเมืองพื้นที่กรุงเทพมหานคร ร่วมแถลงข่าวเปิดตัว นายสุชาติ ตันเจริญ อดีตรองประธานสภาผู้แทนราษฎรคนที่ 1 และอดีต ส.ส.ฉะเชิงเทรา ที่จะย้ายมาลงสมัครรับเลือกตั้งในนามพรรคเพื่อไทย
ทั้งนี้มี รายงานว่า นายศักดิ์ชาย ตันเจริญ หรือ มดเล็ก สมาชิกสภาองค์การบริหารส่วนจังหวัดฉะเชิงเทรา (ส.อบจ.) อ.สนามชัยเขต เขต1 ได้ยื่นใบลาออกจากการเป็นสมาชิกสภา อบจ. แล้วเพื่อเตรียมลงสู้ศึกชิงเก้าอี้ ส.ส.ฉะเชิงเทรา เขต3 พรรคเพื่อไทย ประกอบด้วย อ.สนามชัยเขต อ.ท่าตะเกียบ อ.พนมสารคาม (ยกเว้น ต.หนองยาว และต.พนมสารคาม) โดยจะเดินทางมาสมัครในวันแรก ซึ่งทางกกต.จะเปิดรับสมัครระหว่างวันที่ 3-7 เม.ย. แทนบิดา นายสุชาติ ที่ผันตัวเองไปลงสมัคร ระบบปาตี้ลิสต์ พรรคเพื่อไทย